Ericu950/Stoicheia-meter-silver huggingface dataset:
κατὰ τοῦτο τοίνυν τὸ ἐπιτήδευμα , καὶ κατὰ ταύτην τὴν βουλήν , ἐξαπεστάλησαν καὶ ἐπορεύθησαν ·
ῥωμαῖοι γὰρ αὐτῶν καὶ τὴν πόλιν καὶ τὸν τόπον παρέλαβον , αὐτοὶ δὲ αἰχμάλωτοι ᾤχοντο .
Εἰ ὁ λαός μου ἤκουσέ μοι , Ἰσραὴλ ταῖς ὁδοῖς μου εἰ ἐπορεύθη 0 ·
ἐν τῷ μηδενὶ ἂν τοὺς ἐχθροὺς αὐτῶν ἐταπείνωσα , καὶ ἐπὶ τοὺς θλίβοντας αὐτοὺς ἐπέβαλον ἂν τὴν χεῖρά μου .
θρηνεῖ τὸν τῶν Ἰουδαίων λαόν , ὅτι Θεοῦ νομοθετοῦντος οὐκ ἤκουσεν , ὅτι ταῖς ὁδοῖς αὐτοῦ οὐκ ἐπορεύθη τοῦ ἀπλανοῦς καὶ σώζοντος ·
οὐ δὲ τοὺς ἐχθροὺς αὐτῶν συνεχώρησε ταπεινωθῆναι τοὺς δαίμονας .
οὐ δὲ ἐπὶ τοὺς θλίβοντας αὐτοὺς ἐπιβληθῆναι τὴν τοῦ Θεοῦ χεῖρα 0 .
ἐπέβαλε μὲν ὁ Θεὸς τὴν ἑαυτοῦ δεξιὰν ἐπὶ τοὺς ἀοράτους θλίβοντας , καὶ τοὺς ἀφανεῖς ἐχθροὺς ἐταπείνωσεν ·
ἀλλ οὐχὶ τῶν Ἰουδαίων ἕνεκα 0 ·
τὸ γὰρ ἐπ ἐκείνοις κέρας ἔτι τὸ τῶν δαιμόνων ὑψοῦται ·
ἡμῶν δὲ χάριτι τῶν ἐθνῶν ἐταπεινώθησαν , οἵτινες αὐτῶν καὶ τὴν δουλείαν ἠρνήμεθα καὶ τὴν λατρείαν διεφθείραμεν .
διόπερ ὀργιζόμενος τοῖς Ἰουδαίοις ὁ Θεός , ἐχθροὺς αὐτοὺς ὁρίζεται , ὡς τὰ ἑξῆς παρίστησιν ·
Οἱ ἐχθροὶ Κυρίου ἐψεύσαντο αὐτοῦ , καὶ ἔσται ὁ καιρὸς αὐτῶν εἰς τὸν αἰῶνα .
ἐχθροί , τίνες 0 ;
τοὺς ἐχθροὺς τοῦ σταυροῦ τοῦ Χριστοῦ , ὧν τὸ τέλος ἀπώλεια 0 .
διὰ τοῦτο τὸν καιρὸν αὐτῶν , τουτέστι , τῆς κατ αὐτῶν δίκης εἰς τὸν αἰῶνα τὸν μέλλοντα ἠπείλησεν ἔσεσθαι .
τί δὲ αὐτῷ ἐψεύσαντο ;
ὅτι αὐτὸς πρὸς αὐτοὺς ὡς τὰ ἴδια ἦλθεν , οἱ δὲ ἴδιοι αὐτόν , καθά φησιν Ἰωάννης , οὐκ ἐδέξαντο 0 .
ἐψώμισεν αὐτοὺς ἐκ στέατος πυροῦ , καὶ ἐκ πέτρας μέλι ἐχόρτασεν αὐτούς .
ὀνειδίζει , τίνων τυχόντες .
ἀγνωμονοῦντες ἔμειναν , διὰ τῶν αἰσθητῶν τὰ νοητὰ αἰνιττόμενος .
πυροῦ γὰρ στέαρ τὸν νόμον καλεῖ , διὰ τὸ πνεῦμα τὸ ἐνοικοῦν ἐν τῷ γράμματι ·
διόπερ ἐν ἑτέρῳ ψαλμῷ φησιν ·
ὁ τιθεὶς τὰ ὅριά σου εἰρήνην , καὶ στέαρ πυροῦ ἐμπιπλῶν σε 0 .
ποῖον τοῦτο , τοῖς ἑπομένοις ἐδήλωσεν ·
ὁ ἀποστέλλων τὸ λόγιον αὐτοῦ τῇ γῇ 0 .
μέλι γὰρ ἐκ πέτρας τοὺς προφήτας λέγει ·
ἐπειδήπερ ἀπὸ Χριστοῦ , ὃς χρηματίζει πέτρα , τὴν προφητείαν ἔχουσιν , ἧς αὐτοὺς ἐχόρτασεν ὁ Θεός , οὐχ ἕνα προφήτην , ἢ δεύτερον , πολλοὺς δὲ καὶ ἐπὶ πολλοῖς αὐτοὺς γενεαῖς χαρισάμενος 0 .
ψαλμὸς παʹ .
σύντομος ἡ ἐπιγραφὴ τοῦ ψαλμοῦ 0 ·
τοιαύτην γὰρ καὶ τὴν ὑπόθεσιν κέκτηται , δικαιοσύνης παραίνεσιν καὶ μέμψιν , ὅτι μὴ τούτοις ἔχονται .
ὁ Θεὸς ἔστη ἐν συναγωγῇ θεῶν , ἐν μέσῳ δὲ θεοὺς διακρίνει .
μεγάλη δὲ καὶ αὕτη τῆς τοῦ Θεοῦ περὶ ἡμᾶς φιλοτιμίας ἀπόδειξις , ὅτι τῆς ἑαυτοῦ προσηγορίας μετέδωκεν ὁ ποιητὴς τῷ πλάσματι 0 .
καὶ αὐτὸς Θεὸς κατ ἐξοχὴν λεγόμενος , χάριτι τοῦτό τινας δέδωκεν ὀνομάζεσθαι , ὅσοι τὸ τῆς ἀρχῆς ἀξίωμα κατὰ ζῆλον Θεοῦ τοῦ πάντων ἄρχοντος ἔχουσι , καὶ φυλάττουσι .
διόπερ καὶ νῦν θεοὺς τοὺς ὑπερέχοντας ἐν τῷ λαῷ προσηγόρευσε ·
περὶ ὧν καὶ Μωϋσῆς ἔλεγε ·
θεοὺς οὐ κακολογήσεις , καὶ ἄρχοντα τοῦ λαοῦ σου οὐκ ἐρεῖς κακῶς .
ἀλλὰ τούτων τοὺς μὲν ἀληθεύοντας καὶ μὴ ψευδομένους τὸ πρόσχημα , φυλάττοντας δὲ τὸ τῆς προφητείας , ἢ τὸ τῆς ἱερωσύνης , ἢ τὸ τῆς στρατηγίας ἀξίωμα τοσοῦτον τιμᾷ , ὥστε αὐτῶν ἐν τῇ συναγωγῇ , καθάπερ φησὶν ὁ ψαλμῳδός , ἵστασθαι 0 ·
τοὺς δὲ τῆς παρασχεθείσης τιμῆς ἀνάξια πράττοντας ἐν μέσῳ διακρίνει , τουτ έστιν , ἐπὶ πάσης τῆς κτίσεως γυμνῶν αὐτοὺς τῆς ἀξίας καὶ τοῦ προσχήματος καὶ παραδειγματίζων ὅτι λαχόντες ἄρχειν , τὸ ἐναντίον ὑπὸ κακίας ἤρχθησαν ·
οἷς ὁ προφήτης ὁμοῦ μὲν ἐπιτιμᾷ , ὀμοῦ δὲ παραινεῖ τὰ ἑπόμενα .
ἕως πότε κρίνετε ἀδικίαν , καὶ πρόσωπα ἁμαρτωλῶν λαμβάνετε ;
καλῶς τό , Ἕως πότε , προσέταξεν , δεικνὺς ὅτι χρονίζουσιν ἐν ἀδικίᾳ , καὶ τῆς τοῦ Θεοῦ μακροθυμίας οὐκ αἰσθάνονται ·
ἀλλὰ οὐ δὲ ὅλως νοοῦσι τοῦ καιροῦ περαιουμένου καὶ τρέχοντος , μεθ ὃν ἡ δίκη τοῖς ἀδίκοις ἐπέρχεται ·
διόπερ ἀδικίαν κρίνουσι , καὶ ἁμαρτωλῶν λαμβάνουσι πρόσωπα , δέον τὸ τοῦ Θεοῦ στῆσαι πανταχοῦ βουλομένου τὸ δίκαιον , καὶ τούτου χάριν ἐν ἑκάστῃ κρίσει τὸ ἑαυτοῦ παραφέροντος πρόσωπον 0 ·
ὥστε τὸν Μωϋσέα λέγειν 0 ·
Οὐ λήψῃ πρόσωπον ἐν κρίσει , ὅτι τοῦ Κυρίου ἡ κρίσις ἐστί ·
διατί δέ φησι , Πρόσωπον ἁμαρτωλῶν λαμβάνετε ;
ἐπειδὴ πᾶς σπουδάζων διαφθαρῆναι τὸ δίκαιον καὶ πρὸς τὸν πλησίον πλεονεκτηθῆναι κρίσιν , ἁμαρτωλὸς ὄντως οὗτος , κ ἂν σχῆμα τοῦ δικαίου περικείμενος 0 .
διάψαλμα ἐπήγαγεν , ἐπειδὴ τὴν μέμψιν εἰς συμβουλὴν μετέθηκε .
κρίνατε ὀρφανῷ καὶ πτωχῷ , ταπεινὸν καὶ πένητα δικαιώσατε .
Οὔ φησι , κρίνατε δικαίῳ , οὐ δὲ προφήτῃ , οὐ δὲ ἱερεῖ , ὧν τοσοῦτον μὲν ὁ Θεὸς παρεγγυᾷ Μὴ ἅπτεσθε τῶν χριστῶν μου , καὶ ἐν τοῖς προφήταις μου μὴ πονηρεύεσθε ·
ἀλλ Ὀρφανῷ καὶ πτωχῷ καὶ ταπεινῷ καὶ πένητι 0 .
ὅτι ἐκείνοις μὲν τὸ ἀδικεῖσθαι πρέπει , ὥσπερ δὲ καὶ Παῦλος ἔλεγε 0 ·
διὰ τί οὐχὶ μᾶλλον ἀποστερεῖσθε ;
τούτους δὲ οὐ φορητὸν ἀδικηθῆναι διὰ τὴν ἐπικειμένην ἐξ ἡλικίας ἢ πτωχείας ἀσθένειαν 0 ·
ὅθεν αὐτῶν σφοδρότερον ὁ νομοθέτης ἀντέχεται .
ἐξέλεσθε πένητα καὶ πτωχὸν ἐκ χειρὸς ἁμαρτωλοῦ ῥύσασθε αὐτόν .
ὡς περὶ θηρῶν ἀγρίων τῶν πρὸς ἀδικίαν ἢ πλεονεξίαν χαιρόντων διαλέγεται , ὅθεν ἀλλαχοῦ φησιν ·
ἐνεδρεύει ἐν ἀποκρύφῳ ὡς λέων ἐν τῇ μάνδρᾳ αὐτοῦ 0 ·
ἐνεδρεύει τὸ ἁρπάσαι πτωχόν .
Οὐκοῦν ὁ μὲν σώζων τὸν πτωχόν , ποιμένος ἀξίαν καὶ μισθὸν ἀποφέρεται ·
ἐκείνου δηλαδή , ὅστις ἑαυτὸν ὑπὲρ ἡμῶν δεδωκώς , ἐκ τῶν νοητῶν ἡμᾶς θηρίων ἐῤῥύσατο 0 ·
ὁ δὲ ἁρπάζων ἢ λυμαινόμενος , ἐν τοῖς θηρίοις τέτακται .
ἐπιτεῖναι δὲ ἡμῖν τὴν τῶν ἀδικουμένων προστασίαν βουλόμενος , προσέθηκεν ·
ἐκ χειρὸς ἀμαρτωλοῦ ῥύσασθε , ἵνα πρὸς ἄμυναν σπεύσωμεν , ἀσθενῆ τὸν ἀδικοῦντα καὶ ἀσυμπαθῆ βλέποντες .
ἀσθενὴς γὰρ ὁ ἁμαρτωλός , ὡς προσκεκρουκὼς τῷ Θεῷ 0 ·
ἀσυμπαθὴς δέ , ὡς ἑαυτοῦ μὴ φειδόμενος 0 1 ·
οὐ δὲ γὰρ ἂν ἐξημάρτανεν , ὥστε πολὺ μᾶλλον τοῦ πλησίον οὐ φείδεται .
Οὐκ ἔγνωσαν , οὐ δὲ συνῆκαν , ἐν σκότει διαπορεύονται .
τί οὐκ ἔγνωσαν ;
τοῦ παρόντος βίου τὸ σαθρόν , τοῦ ἀνθρωπείου βίου τὸ ἄστατον 0 ·
ὅτι ἀγροὺς ἀγροῖς , καὶ οἴκους οἴκοις συνάπτουσι , πολλάκις ταῦτα τοῖς ἐχθροῖς θησαυρίζοντες 0 .
τί δὲ οὐ συνῆκαν ;
ὅτι περὶ μικρὰ ἀσχολούμενοι , ἑαυτοὺς ἀποστεροῦσι τὰ μείζονα 0 ·
διόπερ ἐν σκότει τῆς κακίας διαπορεύονται , αἰσχυνόμενοι πρὸς τὸ φῶς ἐλθεῖν ·
πᾶς γὰρ ὁ τὰ φαῦλα πράσσων , μισεῖ τὸ φῶς , ὥσπερ ὁ Παῦλος ἔλεγεν .
ἴσως δὲ καὶ τοῦτο μέμφεται , ὅτι ἐν σκότει πορευόμενοι οὐκ ἔγνωσαν οὐ δὲ συνῆκαν τὸ ἑπόμενον .
ποῖον δὲ τοῦτο 0 ;
ἄκουε ·
σαλευθήτωσαν πάντα τὰ θεμέλια τῆς γῆς .
Εἰ δὲ τὰ θεμέλια τῆς γῆς σαλεύεται , πῶς μένειν τὰ ἐν αὐτῇ δυνήσονται ;
τούτων δὲ μενόντων , τίνος χάριν τὸν ἀδελφὸν πλεονεκτοῦμεν , καὶ τὸν πτωχὸν κατεσθίομεν , ἐξ ὧν ἡμῖν ὄνησις οὐχ εὑρίσκεται ;
ἐγὼ εἶπα , θεοί ἐστε , καὶ υἱοὶ Ὑψίστου πάντες .
ὑμεῖς δὲ ὡς ἄνθρωποι ἀποθνήσκετε , καὶ ὡς εἷς τῶν ἀρχόντων πίπτετε 0 .
πότε θεοὺς εἶναι πάντας καὶ υἱοὺς Ὑψίστου διετάξατο ;
Οὐκ ἔτι γὰρ περὶ τῶν ἀρχόντων μόνον , ἀλλὰ καὶ περὶ τῆς ἀνθρωπότητος ἁπάσης διαλέγεται .
Οὐκοῦν ἡνίκα τὸν ἄνθρωπον πλάσας , ὅρον αὐτῷ τοιοῦτον ἀξιώματος ἔθετο ·
ποιήσωμεν ἄνθρωπον κατ εἰκόνα ἡμετέραν καὶ καθ ὁμοίωσιν ·
καὶ ἀρχέτωσαν πάντων τῶν ἰχθύων τῆς θαλάσσης , καὶ τῶν πετεινῶν τοῦ οὐρανοῦ , καὶ τῶν κτηνῶν , καὶ πάσης τῆς γῆς , καὶ πάντων τῶν ἑρπετῶν .
ὅπερ εἰ φυλάττοντες ἔμειναν , καὶ μὴ τῇ παρακοῇ τοῦ Θεοῦ τὴν εἰκόνα προσέδωκαν , οὐκ ἂν κατεδικάσθησαν θάνατον .
ὕβρις γὰρ εἰς Θεὸν τὸ τὴν τιμὴν αὐτοῦ ἀγνοῆσαι , καὶ τὰ ἴσα τῷ διαβόλῳ παθεῖν 0 .
διό φησι , Ὡς ἄνθρωποι ἀποθνήσκετε , δεικνύς , ἀνθρώπινον πάθος εἶναι τὸν θάνατον .
ἀλλ ὅμως ἐξῆν μὴ ἀποθνήσκειν , εἰ τοῦ Θεοῦ τὸν νόμον ἀπ ἀρχῆς ἐφυλάξαμεν ·
εἶχε γὰρ ἡμῶν ἡ φύσις ἑκάτερον .
ὡς εἷς δέ , φησι , τῶν ἀρχόντων πίπτετε , αἰνιττόμενος τὸν διάβολον ·
ἄρχοντος γὰρ ἐξουσίαν ἐν τοῖς ἀγγέλοις ἐκεκλήρωτο .
Οὐκ ἔστιν ἡμῖν ἡ πάλη πρὸς αἷμα καὶ σάρκα , ἀλλὰ πρὸς τὰς ἀρχάς , πρὸς τὰς ἐξουσίας ·
ἐπαρθεὶς δὲ καὶ μειζόνων ἐπιθυμήσας , κατέπεσε .
τὸ δ αὐτὸ καὶ ὁ ἄνθρωπος 0 ·
ἀκούσας γὰρ εἰρηκότος τοῦ ὄφεως 0 ·
ᾔδει ὁ Θεὸς ὅτι ᾗ ἡμέρᾳ φάγητε ἀπ  αὐτοῦ , τουτέστι , τοῦ ξύλου , διανοιγήσονται ὑμῶν οἱ ὀφθαλμοί , καὶ ἔσεσθε ὡς θεοί , γινώσκοντες καλὸν καὶ πονηρόν ·
ἑαυτὸν εἰς παρακοὴν ἔδωκεν , ὥστε ἀναγκαίως αὐτῷ διὰ τὸ πάθος καὶ τὸ πτῶμα συγκρίνεται .
ἀνάστα , ὁ Θεός , κρῖνον τὴν γῆν , ὅτι σὺ κατακληρονομήσεις ἐν πᾶσι τοῖς ἔθνεσιν .
Οὐκ ἄρα κληρονομίαν παροῦσαν , ἀλλὰ μέλλουσαν ὁ προφήτης αἰνίττεται ·
ὅθεν τὸν Θεὸν ἀναστῆναι παρακαλεῖ καὶ κρῖναι τὴν γῆν , δηλαδὴ τὸν ἄνθρωπον ·
ὃς ὅταν ἀναστῇ πᾶσι κατακληρονομεῖ τοῖς ἔθνεσι .
πᾶσι γὰρ κλῆρον ἐπιβάλλει τὸν ἁρμόττοντα , τὸν μὲν τοῖς ταπεινοῖς , τὸν δὲ τοῖς σώφροσι , τὸν δὲ ἐλεήμοσιν , ἄλλον τοῖς πόρνοις , ἄλλον τοῖς ὑπερηφάνοις , τοῖς πλεονέκταις ἕτερον 0 1 2 ·
ἔθνη γὰρ κατὰ τὸ παρὸν οὐ τῶν γλωσσῶν τὰς διαφοράς , ἀλλὰ τῶν βίων ἐκάλεσεν .
ᾠδὴ ψαλμοῦ τῷ Ἀσάφ .
Εἰκότως ᾠδὴν καὶ ψαλμὸν τὴν παροῦσαν προσηγόρευσεν ἔκθεσιν ·
ἐπειδὴ τῇ προφητείᾳ  καλεῖ δὲ ταύτην ὡς ἐπὶ πολὺ ψαλμὸν  ᾠδὴν κατά τινων ἐχθρῶν ἐπινίκιον ἔμιξεν .
ὁ Θεός , τίς ὁμοιωθήσεταί σοι ;
Οὐκ ἐρωτῶν ὁ προφήτης τοῦτο  ἀνόητος ἂν ὑπῆρχεν ἐρώτησις  , ἀλλ ἐκθειάζων τὸ ἀπειρομέγεθες τοῦ Θεοῦ καὶ τὸ ἐν πᾶσιν ἀπαράβλητον ἔγραψεν .
Οὐδεὶς γὰρ κατ οὐδὲν ὁμοιωθῆναι Θεῷ τῷ πάντα αἰτίῳ τῶν ὄντων καυχήσεται .
ἐπειδὴ δὲ τὴν διαφορὰν ἐπιτηρεῖν προσήκει τῶν λέξεων 0 ·
οὐ δὲ γὰρ εἶπε , τίς ὡμοιώθη σοι , ἀλλ  , Ὁμοιωθήσεταί σοι ·
καὶ διὰ τούτου καιρὸν ἐδήλωσε μέλλοντα ·
ἄρα τὴν μετὰ σαρκὸς τοῦ Μονογενοῦς οἰκονομίαν αἰνίττεται πρὸς τινὰς προφήτας ἔχειν ὁμοίαν τὴν δόξαν ·
ὅθεν αὐτὸν οἱ μὲν Ἠλίαν , οἱ δὲ ἕνα τῶν προφητῶν ἐνόμιζον 0 ·
ἀλλ οὐδεὶς αὐτῷ ὁμοιωθῆναι τῶν εἰρημένων ἠδύνατο .
μόνος γὰρ Θεὸς ὑπῆρχε καὶ ἄνθρωπος , μόνος τὸ γένος ἔσωσε τὸ ἡμέτερον .
μὴ σιγήσῃς , μη δὲ καταπραΰνῃς , ὁ Θεός ·
τουτέστι , μὴ ἐπὶ πολὺ μακροθυμήσῃς ·
σιγὴν γὰρ τοῦ καιροῦ τὴν πρὸς τοὺς ἁμαρτωλοὺς μακροθυμίαν ἐκάλεσεν .
ἀνθ ὅτου δὲ τοῦτο προσηύχετο ;
ὅτι ἰδοὺ οἱ ἐχθροί σου ἤχησαν , καὶ οἱ μισοῦντές σε ἦραν κεφαλήν .
Εἰς τοσοῦτον οἱ ἁμαρτωλοί , φησιν , ὑπὸ τῆς σῆς μακροθυμίας ἐπήρθησαν , ὥστε ἠχῆσαι , τουτέστι , παῤῥησιάσασθαι , καὶ τὴν ἑαυτῶν κακίαν καθάπερ σάλπιγγα τῇ ἀναιδείᾳ ποιῆσαι κατάδηλον , ἐπᾶραί τε κεφαλὴν οὐκ αἰσχυνομένους ἐφ οἷς πλημμελοῦσιν ·
ἀλλὰ καὶ ἀλαζονευομένους , ὡς οὐκ ὄντος ὃν δὴ καὶ φοβηθήσονται .
ἐχθροὺς δὲ τοῦ Θεοῦ τοὺς ἁμαρτωλοὺς καλεῖ ·
ἐπειδὴ ἐχθροὶ ἑαυτῶν εἰσι τὰ μὴ συμφέροντα πράττοντες ·
φιλάνθρωπος δὲ ὢν ὁ Θεός , καὶ τὸν τοῦ ἁμαρτωλοῦ μὴ βουλόμενος θάνατον , ἐχθροὺς αὐτοὺς ἑαυτοῖς ἐπιβουλεύοντας τίθεται .
ἰδοὺ ἕτερον εἶδος τῆς πρὸς τὸν Θεὸν ἔχθρας ὁ προφήτης ἐξέθετο .
Οἱ γὰρ τῷ λαῷ τοῦ Θεοῦ καὶ τοῖς ἁγίοις ἐχθραίνοντες , πρὸς αὐτὸν ἀναιροῦνται πόλεμον , οὗπερ ἐκεῖνοι δοῦλοι καὶ ἀδελφοὶ τυγχάνουσι .
πόλεμον δὲ οὐ μόνον μηνύει τὸ ἑξῆς γεγραμμένον , ἐν ᾧ καὶ τῶν πολεμησάντων τοῖς Ἰουδαίοις ἐθνῶν ἐμνημόνευσεν , ἀλλὰ καί τινα κεκρυμμένον αἰνίττεται , ὃν τοῖς ἁγίοις οἱ ἁμαρτωλοὶ ἐπιφέρειν εἰώθασι .
καὶ τούτου χάριν οὐχ ἁπλῶς αὐτοὺς πανουργεύσασθαί φησιν , ἀλλὰ καταπανουργεύσασθαι , τουτέστι , ποικίλῃ πανουργίᾳ καὶ πολυτρόπῳ χρήσασθαι ·
ὁποῖοί τινές εἰσιν , ὅσοι χρημάτων πρῶτον ἢ κτημάτων ἤ τινων ἄλλων ἀποστεροῦσι τοὺς ἀνακειμένους Θεῷ , ἵνα πρὸς ἀχαριστίαν αὐτοὺς βλασφημεῖν ἐρεθίσωσιν ·
ὅταν δὲ πρὸς τοῦτο ἀσθενήσωσι , ἡδονὰς αὐτοῖς ὑποβάλλουσιν , κενῆς δόξης ἐπιθυμίαν , ἀλαζονείαν , φαντασίαν , ὡς φίλοι τὰ ἐχθρῶν συμβουλεύοντες 0 ·
δηλοῖ δὲ τὰ ἐχόμενα .
Εἶπον , δεῦτε καὶ ἐξολοθρεύσωμεν αὐτοὺς ἐξ ἔθνους , καὶ οὐ μὴ μνησθῇ τὸ ὄνομα Ἰσραὴλ ἔτι .
σαφῶς μὲν ταῦτα τοῖς ἐχθροῖς τοῦ Ἰσραήλ , ὧν ἑξῆς μεμνῆσθαι μέλλει , εἴρηταί τε καὶ πέπρακται ·
οὐ δὲ καὶ τοὺς φαῦλα συμβουλεύοντας ἢ ἀναγκάζοντας νόησον ·
οὗτοι γὰρ ἡμᾶς ἐξ ἔθνους ἐξολοθρεῦσαι βούλονται , ἵνα μή τε μετὰ ἀνόμων ὀνομασθῶμεν , ἐπειδὴ νόμον ἔχοντες ἁμαρτάνομεν , μή τε μετὰ τῶν ἐννόμων , ἐπειδὴ παραβαίνομεν ·
ἀλλὰ λήθῃ τὸ ὄνομα τοῦ Ἰσραὴλ παραδοθῆναι βούλονται .
Εἰ γὰρ Ἰσραήλ ἐστιν ὁ ὁρῶν Θεόν , οὐ πράττει δέ τις ὅσα δεῖ τὸν ὁρῶντα Θεόν , καὶ πρὸς αὐτὸν τοὺς ὀφθαλμοὺς τῆς διανοίας ἔχοντα , ἀνάγκη πάσῃ ἀμνηστίᾳ τὸν τοιοῦτον παραδίδοσθαι 0 ·
μη δὲ εἰ γέγονεν Ἰσραὴλ ὁ τούτους νοητῶς ὁρῶν , τουτέστι , μη δὲ τὸν Θεὸν εἰδέναι ποτὲ διὰ τὴν ὕστερον ἀπροσεξίαν μνημονευθῆναι δυνάμενον .
ὅτι ἐβουλεύσαντο ἐν ὁμονοίᾳ ἐπιτοαυτό , κατὰ σοῦ διαθήκην διέθεντο .
καὶ τίς κατὰ τοῦ Θεοῦ βουλεύσασθαί τι , ἢ διαθέσθαι , ἢ καὶ ὅλως φαντασθῆναι , τοῦ μὴ μόνον ὄψεσιν , ἀλλὰ καὶ λογισμοῖς ἀπροσίτου , δυνήσεται ;
ἀλλ ἑαυτῷ τὰ τῶν εἰς αὐτὸν πεποιθότων λογίζεται ·
καὶ τούτου χάριν αἱ κατ ἐκείνων ἐπιβουλαὶ κατ αὐτοῦ τοῦ Θεοῦ ὡς πατρὸς τῶν ἐπιβουλευομένων , καὶ προστάτου καὶ κηδεμόνος λέγονται .
τίνες δὲ οἱ τὰς ἐπιβουλὰς λογιζόμενοι 0 ;
τὰ σκηνώματα τῶν Ἰδουμαίων καὶ οἱ Ἰσμαηλῖται , Μωὰβ καὶ οἱ Ἀγαρηνοί , Γεβὰλ καὶ Ἀμμὼν καὶ Ἀμαλήκ 0 .
Οὗτοι πάντες ἐκ τοῦ Ἀβραὰμ κατάγονται , ὥστε συγγενεῖς τοῦ Ἰσραὴλ ἐτύγχανον .
Οἱ μὲν γὰρ Ἰσμαηλῖται πατέρα τὸν Ἰσμαὴλ υἱὸν ὄντα τοῦ Ἀβραὰμ ἐκέκτηντο ·
οἱ δὲ Ἀγαρηνοὶ οὐκ ἦσαν μὲν ἐξ Ἀβραάμ , ἐκ δὲ τῆς Ἄγαρ , ἥνπερ Σάρα τῷ Ἀβραὰμ πρός τινα καιρὸν ζεύξασα , ζηλώσασα δὲ ὕστερον , μετὰ τοῦ Ἰσμαὴλ ἐκβληθῆναι πεποίηκεν 0 ·
ἑτέρῳ τοίνυν συναφθεῖσα , τοὺς ἐξ αὐτῆς Ἀγαρηνοὺς δέδωκεν ὀνομάζεσθαι .
ὡσαύτως ἔγγονος τοῦ Ἡσαῦ Ἀμαλὴκ ἐτύγχανε , Μωὰβ δὲ καὶ Ἀμμὼν υἱοὶ τῷ Λὼτ ἐκ τῶν θυγατέρων αὐτοῦ μετὰ τὸν ἐμπρησμὸν τῶν Σοδόμων γενόμενοι , οἷς ὁ Γεβὰλ ὅμορος , ἴσως δὲ καὶ ἀγχιστεύων ἦν , διόπερ αὐτῶν εἰς μέσον ἠρίθμηται 0 .
τί τοίνυν ὁ λόγος ἐνταῦθα παραστῆσαι ἐσκόπησεν ;
ἢ τίνος χάριν αὐτοὺς συγγενεῖς ἀπέδειξεν ;
ἵνα γνῷς ὅτι ἐν τοῖς ἐχθροῖς οἱ οἰκειακοί , καθά φησιν ὁ Χριστός , τουτ έστιν , οἱ συγγε νεῖς πρωτεύουσιν 0 ·
ὅθεν ὁ προφήτης ἐν ὑστέρᾳ τάξει τοὺς ἀλλοτρίους ἔταξε ·
τοιγαροῦν οὕτως ἐπήγαγεν ·
ἀλλόφυλοι μετὰ τῶν κατοικούντων Τύρον 0 .
καὶ γὰρ Ἀσσοὺρ συμπαρεγένετο μετ αὐτῶν .
Οὐ μετὰ τῶν κατοικούντων Τύρον , ἀλλὰ μετὰ Μωὰβ καὶ Ἀμμὼν καὶ τῶν ἄλλων , οὓς ἀγχιστεύειν τῷ λαῷ τῶν Ἰουδαίων ἐδείξαμεν , ὥστε οὐκ ἀφ ἑαυτῶν εἰς τὸν κατ ἐκεῖνον πόλεμον , ἀλλὰ παρὰ τῶν συγγενῶν παροξυνθέντες ἤρχοντο 0 ·
ὅθεν ἐπήγαγεν .
ἐγενήθησαν εἰς ἀντίληψιν τοῖς υἱοῖς Λώτ ·
τουτ έστιν , εἰς ἐκείνων ἐπικουρίαν ἀπήντησαν .
φυλάττου τοίνυν τοὺς ἔνδον ἐχθρούς ·
αὐτοὶ γὰρ ἐκτὸς ὁπλίζουσιν .
καὶ μὴ θάῤῥει συγγενείᾳ , ἐπειδήπερ εἰς ἔχθραν ὡς τὰ πολλὰ μεταβάλλεται ·
κατανόει δὲ καὶ τὴν ἀράν , ἥνπερ αὐτοῖς ἐπήγαγεν .
διάψαλμα 0 ·
ἐπειδὴ τὸν λόγον εἰς προσευχὴν μετέστησεν 0 .
ποίησον αὐτοῖς ὡς τῇ Μαδιὰμ καὶ τῷ Σισάρᾳ , ὡς τῷ Ἰαβεὶμ ἐν τῷ χειμάῤῥῳ Κισσῶν 0 1 .
ἐξωλοθρεύθησαν ἐν Ἀενδώρ .
Οὐ μάτην τούτους ἀπὸ πάντων ἐκλέλεκται , ἀλλ ἐπειδὴ παραδόξως ὁ ἐπ αὐτοῖς τετρόπωται πόλεμος ·
τὸν μὲν γὰρ Μαδιὰμ τὴν γῆν διὰ τὸ πλῆθος καλύπτοντα ὁ Γεδεὼν χωρὶς ὅπλων ἐπελθὼν καθεῖλε , καὶ διέφθειρεν ἀνδράσι τριακοσίοις , οὐ ῥομφαίας , οὐ θυρεούς , οὐ κράνη , οὐ δὲ ἄλλα ὅσα πολεμίων ὄργανα , λαμπάδας δὲ μόνας ἔχουσι , καὶ σάλπιγγας κερατίνας , αἷς ἐκέχρηντο .
τὸν Σισάρα δὲ ἄρχοντα τοῦ ἔθνους τοῦ Ἰαβεὶμ τυγχάνοντα , καὶ μετὰ σιδηρῶν ἐννακοσίων ἁρμάτων στρατευόμενον πτοήσας ὁ Θεός , καὶ τρέψας εἰς φυγήν , γυναικὶ Χαβὲρ τοῦ Κιναίου παραδέδωκεν , ἥτις αὐτὸν ἀνεῖλεν ἐκβαλοῦσα διὰ τῆς γνάθου πάσσαλον .
χειρὶ τοίνυν τοῦ Θεοῦ καθάπερ τούτους κ ἀκείνους πεσεῖν τοὺς ἐχθρούς , οὓς ἔμπροσθεν ἀπηρίθμησεν , εὔχεται 0 .
τοῦ γὰρ δὴ χειμάῤῥου Κισσῶν καὶ τῆς Ἀενδώρ , ὡς ἐκεῖ τοῦ πολέμου κατὰ τὸν Σισάρα συγκροτηθέντος μέμνηται 0 .
ἐγενήθησαν ὡσεὶ κόπρος τῇ γῇ .
Εἰς τοσοῦτον γὰρ αὐτῶν κατηνέχθη διὰ τὴν ἧτταν τῆς ἀλαζονείας τὸ φρύαγμα , ὥστε κόπρος εὐτελισθέντες νομίζεσθαι .
καλῶς δὲ κόπρος εἴρηται .
καθάπερ ἐκείνη καρποφορεῖν παρασκευάζει τὴν γῆν , εὐτελὴς καὶ τοῦτο τυγχάνουσα ·
οὕτως ἡ τῶν ὑπερηφάνων πτῶσις καὶ εὐτέλεια γονίμους ἀρετῶν τὰς ψυχὰς τὰς ἡμετέρας ἐργάζεται .
θοῦ τοὺς ἄρχοντας αὐτῶν ὡς τὸν Ὠρήβ , καὶ Ζήβ , καὶ Ζηβαιέ , καὶ Σαλμωνάν 0 .
ἀνδρῶν μέμνηται , οἵτινες ὑπὸ τοῦ Γεδεὼν ἀνῃρέθησαν ·
κατὰ τούτους γενέσθαι τοὺς ἄρχοντας ᾔτησε .
τίνας δὲ ἄρχοντας , σαφέστερον μηνύει τὰ ἐχόμενα .
πάντας τοὺς ἄρχοντας αὐτῶν , οἵτινες εἶπον , Κληρονομήσωμεν ἑαυτοῖς τὸ ἁγιαστήριον τοῦ Θεοῦ .
ἄρχοντας τοίνυν , οὐ τοὺς ἐν ἀξίᾳ τοσοῦτον , ὅσον ἐν κακίᾳ λέγει 0 ·
ὅθεν αὐτῶν κληρονομίαν τὸ ἁγιαστήριον τοῦ Θεοῦ γενέσθαι φαντάζονται , ὥστε τοῖς ἁγίοις εἰς εὐπορίαν , καὶ τοῖς θείοις εἰς κέρδος οἰκεῖον ἀποχρήσασθαι 0 .
Οὐ μόνον δὲ τοῦτο ποιοῦσιν οἱ ἁρπάζοντες τὰ ἱερὰ σκεύη καὶ ἀπεμπολοῦντες τὰ ἅγια , ἀλλ ὅσοι τὰ θεῖα καπηλεύουσι πωλοῦντες τὰ τοῦ Θεοῦ , καὶ ἀγοράζοντες καὶ συναλλάγματα συναλλάσσοντες ἄθεσμα ·
οἷος ἦν ὁ Σίμων ἀργυρίου βουληθεὶς τὰ χαρίσματα κτήσασθαι , ὅθεν αὐτὸν Πέτρος ἀνάξιον ἔκρινε τῆς δωρεᾶς τοῦ ἁγίου Πνεύματος .
ὁ Θεός μου , θοῦ αὐτοὺς ὡς τροχόν ·
ἐν σάλῳ καὶ ἀστάτῳ φορᾷ καὶ διηνεκεῖ μεταβολῇ 0 ·
τοῦτο γὰρ τροχοῦ ἴδιον 0 .
ὡς καλάμην κατὰ πρόσωπον ἀνέμου 0 ·
ὥστε μηδαμοῦ στῆναι , πανταχοῦ δὲ ἀφανῆ αὐτῶν γενέσθαι τὴν ὑπόστασιν σκεδασθεῖσαν τῇ ῥύμῃ τοῦ ῥιπίζοντος .
ὡσεὶ πῦρ ὃ διαφλέξει δρυμόν , ὡσεὶ φλὸξ κατακαύσαι ὄρη 0 .
ἀκαρπίαν αὐτοῖς πανταχόθεν ἐπεύχεται .
πῦρ γὰρ ἐκεῖνο χρήσιμον , ᾧ χρυσίον χωνεύεται , ἢ ἀργύριον , ἢ ἄρτος ὀπτᾶται , ἤ τι θερμαίνεται φάρμακον , ἤ τι τῶν εἰς χρείαν ἡμετέραν ἕψηται 0 ·
ᾧ δὲ φλέγεται δρυμός , ἢ ὄρος κατακαίεται , οὐδεμία ἐξ αὐτοῦ ὠφέλεια , οὐ δὲ χρῆσις εὑρίσκεται , ἀλλ ἅπτεται μὲν σφοδρότερον , σβεσθὲν δὲ εἰς οὐδὲν πλὴν αἰθάλην καὶ σποδὸν περιίσταται ·
ὁποῖοί τινες οἱ ἁμαρτωλοὶ μετὰ τὴν ὀργὴν τὴν παρὰ Θεοῦ ἐπενεχθεῖσαν εὑρίσκονται .
Οὕτως καταδιώξεις αὐτοὺς ἐν τῇ καταιγίδι σου , καὶ ἐν τῇ ὀργῇ σου συνταράξεις αὐτούς .
καταιγίδα καλεῖ τὴν ἀθρόον τοῦ Θεοῦ καὶ σφοδροτάτην ἐπὶ τοὺς ἁμαρτάνοντας κίνησιν , ἥτις αὐτοὺς διωχθῆναι καὶ ταραχθῆναι βούλεται ·
οὕτω δὲ πῶς διὰ τῶν πρόσθεν εἴρηται ·
ὥστε σκεδασθῆναι μὲν εἰς λεπτὸν καθάπερ ἡ καλάμη σκεδάννυται 0 ·
εἰς γῆν δὲ αὐτοὺς καὶ κόνιν μεταπεσεῖν , πυρὸς δίκην σβεσθέντος αὐτοῖς τοῦ προσκαίρου φρυάγματος .
ἀλλὰ τοῦτο ἐπωφελῶς αὐτοῖς , οὐκ ἐπιβλαβῶς εὔχεται .
τί γὰρ δὴ καὶ ἐπήγαγεν ;
πλήρωσον τὰ πρόσωπα αὐτῶν ἀτιμίας , καὶ ζητήσουσι τὸ ὄνομά σου , Κύριε .
ὅταν γὰρ ἐκείνης τῆς ἐλπίδος ἐκπέσωσιν , ἧς ἕνεκα τῆς εἰς Θεὸν ἠμέλουν , αἰσχύνην μὲν ἀναγκαίως καὶ ἀτιμίαν ὡς θαῤῥήσαντες ἐπὶ ματαίοις ὑφίστανται , ὅτι τὰ φεύγοντα ὡς ἑστῶτα ἐλογίσαντο ·
μεταβαλλόμενοι δὲ τὸ ὄνομα τοῦ Θεοῦ ζητοῦσι , τὴν εἰς αὐτὸν οἰκείωσιν ἀντὶ πάντων αἱρούμενοι .
ἐπειδὴ κατὰ τὸ παρὸν οὐ πᾶσι τοῦτο τοῖς ἁμαρτάνουσι γίνεται ·
οἱ μὲν γὰρ μέχρι τέλους εὐθηνούμενοι μένουσιν ·
οἱ δὲ καὶ παυσάμενοι τῆς εὐθηνίας , πρὸς τὸν Θεὸν οὐκ ἐπιστρέφουσιν ·
ἄκουε τί περὶ τούτων ἐπήγαγεν ·
Αἰσχυνθήτωσαν καὶ ταραχθήτωσαν εἰς τὸν αἰῶνα τοῦ αἰῶνος .
Εὔδηλον ὅτι λέγει τὸν μέλλοντα , ἔνθα οἱ ἁμαρτωλοὶ μὴ μόνον αἰσχύνονται , ἀλλὰ γὰρ καὶ ταράττονται καὶ ἐντραπέντες ἀπόλλυνται , ἐπειδὴ καιρὸν ἐκεῖ μεταμελείας οὐκ ἔχουσιν .
Οὐδὲ γὰρ καλύψαι μετάνοιαν αὐτοί , τὴν ἐντροπὴν τὴν οἰκείαν δύνανται ·
ἐντρέπονται δὲ οὐ μόνον τὸν κριτήν , ἀλλὰ καὶ τούτους πρὸς οὓς κρίνονται , οὓς ἠδίκησαν τυχόν , οἷς μάτην ἐπεβούλευσαν .
τούτους ἀναγκαίως ἐντρέπονται , ὁρῶντες αὐτοὺς ἐν ἀγαθοῖς , ἑαυτοὺς δὲ ἐν κακοῖς .
τότε τοίνυν εἴσονται μὲν καὶ πρὸς ἀνάγκην τὸν Θεόν , ἀναγκάζοντος καὶ φόβου καὶ τῆς κρίσεως ·
ζητῆσαι δὲ αὐτὸν ὥστε αὐτῷ προσδραμεῖν εἰκότως οὐχ ἕξουσιν , ὡς τὰ ἑξῆς παρίστησιν ·
καὶ γνώτωσαν ὅτι ὄνομά σοι Κύριος , σὺ μόνος Ὕψιστος ἐπὶ πᾶσαν τὴν γῆν 0 .
ἐνταῦθα γνῶσιν οὐ τὴν ἀπὸ γνώμης ἐπίγνωσιν , ἀλλὰ τὴν ἐξ ἀνάγκης ὁμολογίαν λέγει .
ὥσπερ γὰρ ἰδόντες τὸ ξίφος ὅτι ὀξύ , ὅταν αὐτοῦ πειραθῶμεν , τότε ὄντως γινώσκομεν 0 ·
ἔτι δὲ καὶ πῦρ ὁμολογοῦντες ὅτι θερμόν , κηρύττομεν τοῦτο μᾶλλον , ὅταν αὐτῷ προσέλθωμεν 0 ·
οὕτω πάντες οἱ ἄπιστοι κατὰ τὸν καιρὸν τῆς κρίσεως τὸν Θεὸν ἐπιγνώσονται , καὶ εἴσονται αὐτὸν μόνον Ὕψιστον ἐπὶ πᾶσαν τὴν γῆν ·
οὐχ ὥσπερ νῦν τινες τῶν ἀσεβῶν δοκοῦσι , τὴν ἀρχὴν πρὸς τὰ εἴδωλα μεμερισμένην ἔχοντα 0 ·
ἀφ ὧν δὲ μακροθυμεῖ , οὐ πάντα οὐ δὲ ἐπὶ πᾶσιν ἡγούμενοι δύνασθαι .
τότε γε μὴν οὐκ ἐροῦσι τοῦτο ·
οὐκ ἔτι γὰρ αὐτοῖς μακροθυμίᾳ , δικαιοσύνῃ δὲ κέχρηται 0 .
Εἰς τὸ τέλος , ὑπὲρ τῶν ληνῶν τοῖς υἱοῖς Κορέ , ψαλμὸς πγʹ 0 .
ψαλτῳδοὺς εἶναι τοὺς υἱοὺς Κορέ , καθάπερ τὸν Ἀσάφ , παρὰ τοῦ Δαυῒδ ἐπὶ τοῖς ψαλμοῖς προφητείαν ἐκλαμβάνοντες , ἐδείξαμεν φθάσαντες 0 ·
εἶναι δὲ καὶ ληνοὺς τῶν παθημάτων τοῦ Χριστοῦ τὰ μυστήρια , ἐπειδὴ σκιρτῶν αὐτὰ καὶ ληνοβατῶν ὥσπερ ἐν τῷ θάνατον καταπατεῖν ἐπλήρωσεν 0 .
ὅθεν Ἐπινίκιον περὶ τῶν ληνῶν τοῦ ψαλμοῦ τούτου τὴν ἐπιγραφὴν ἐκδεδωκότας τοὺς ἄλλους ἑρμηνευτὰς εὑρίσκομεν ·
καλῶς δὲ ἄρα καὶ οἱ Ἑβδομήκοντα , Εἰς τὸ τέλος , ἐξέδοσαν , ἐπειδὴ τέλος νόμου Χριστός , περὶ οὗ ταῦτα ἐλέγετο 0 .
ὡς ἀγαπητὰ τὰ σκηνώματά σου , Κύριε τῶν δυνάμεων 0 .
σκηνώματα τοῦ Κυρίου οὐχ οἱ ναοὶ μόνον , οἱ προσευκτήριοι λέγονται , ἀλλὰ καὶ πάντες ὅσοι τὸν Θεὸν ἐν ἑαυτοῖς σκηνῶσαι διὰ τῆς ἁγιωσύνης προτρέπονται 0 ·
καὶ πολύ γε μᾶλλον ἀφ οὗ Χριστὸς ὁ σκηνῶν διὰ φιλανθρωπίαν ἐν ἡμῖν ἐπεδήμησεν .
ὅθεν καὶ ὁ Ἰωάννης ὁ θεολόγος ἔγραψεν ·
ὁ Λόγος σὰρξ ἐγένετο καὶ ἐσκήνωσεν ἐν ἡμῖν .
ταῦτα τοίνυν ἀγαπητὰ μὲν τῷ Θεῷ , ὡς παρ αὐτοῦ σκηνούμενα 0 ·
ἀγαπητὰ δὲ καὶ ἡμῖν , ἐπειδὴ δι αὐτῶν ἐγγίζειν Θεῷ τῷ ἀπροσίτῳ δυνάμεθα 0 .
ἐπιποθεῖ καὶ ἐκλείπει ἡ ψυχή μου εἰς τὰς αὐλὰς τοῦ Κυρίου .
ἐκλείπει , οὐκ ἐξ ἀσθενείας , ἀλλ ἐκ τοῦ λίαν ἐρᾷν , ὥσπερ οἱ θερμοὶ τῶν ἐραστῶν ὑπὸ . . 0 .
ἐκλείπουσιν , ὅταν αὐτῶν πρὸς ὀλίγον χωρίζωνται .
τοῦτό φησιν ὁ προφήτης πρὸς τὰς αὐλὰς τοῦ Θεοῦ , εἴ τε τὰς αἰσθητάς , εἴ τε τὰς νοητάς , πάσχειν 0 1 2 .
ἐκεῖ γὰρ ὁ πτωχὸς εὑρίσκει παράκλησιν , ὁ ἀδικούμενος ὑπομονήν , ὁ εὐθηνῶν χαλίνωσιν 0 ·
πάντα πάντες , ἢ φάρμακα παθῶν , ἢ τὰ πρὸς ἀρετὴν ἀλείφοντα καὶ νευροῦντα λαμβάνομεν .
ἡ καρδία μου καὶ ἡ σάρξ μου ἠγαλλιάσαντο ἐπὶ Θεὸν ζῶντα .
πρότερον ἡ καρδία , καὶ μετὰ τοῦτο ἡ σὰρξ τοῦ Θεοῦ τὴν ἀγαλλίασιν δέχεται 0 .
ἐὰν γὰρ ἀναθῶμεν τῷ Θεῷ τὴν διάνοιαν , ἡ σὰρξ ὑπ αὐτῆς παιδαγωγουμένη οὐκ ἔτι χαίρει μέθῃ καὶ κοίτῃ καὶ ἀσελγείᾳ , ἀλλ ἀγαλλιᾶται ἐπὶ τῷ ζῶντι , ὅσα τῆς ἀληθοῦς ζωῆς , ταῦτα διὰ φιλοσοφίας ἐλπίδα τῆς μετὰ μικρὸν ἀφθαρσίας διώκουσα 0 .
καὶ γὰρ στρουθίον εὗρεν ἑαυτῷ οἰκίαν , καὶ τρυγὼν νοσσιὰν ἑαυτῇ , οὗ θήσει τὰ νοσσία ἑαυτῆς ·
τὰ θυσιαστήριά σου , Κύριε τῶν δυνάμεων , ὁ βασιλεύς μου , καὶ ὁ Θεός μου 0 .
νοήσεις μὲν οὖν καὶ οὕτως , ὅτι καθάπερ οἶκον τὰ στρουθία καὶ νοσσιὰν αἱ τρυγόνες , οὕτως ἡμεῖς εὕρομεν τοῦ Θεοῦ τὰ θυσιαστήρια ἀποφυγὴν ἡμῖν καὶ σκέπην παρέχοντα 0 .
τὸ δέ γε ἀληθέστερον , στρουθίον τὸν ἄνδρα καλεῖ τὸν ἐν μοναδικῇ φιλοσοφίᾳ 0 .
ἐμφερῆ γὰρ αὐτῷ πρὸς τὸ στρουθίον πολλά 0 ·
οἶκον ἐπὶ γῆς οὐκ ἔχει , οὐ μεριμνᾷ τὰ εἰς αὔριον , δόλον οὐκ ἐπιτηδεύει , τροφῇ τῇ παρατυχούσῃ κέχρηται ·
τρυγόνα δέ , τὴν παρθένον ἐγκρατῆ διὰ τὸ ἁγνὸν καὶ φιλέρημον , διὰ τὸ γοερὸν τῆς φωνῆς  πρέπει γὰρ τῇ παρθένῳ  , καὶ τὴν ἀπὸ χηρείας φιλοσοφοῦσαν φιλόδακρυν 0 1 .
Οὗτοι νοσσιὰς ἑαυτοῖς καὶ οἴκους εὗρον , τὰ τοῦ Θεοῦ θυσιαστήρια ·
ἐκεῖ γὰρ οἰκεῖν , ἐκεῖ νεοσσεύειν χρῄζουσιν 0 ·
οἰκεῖν , διὰ τὴν ἀσφάλειαν , νεοττεύειν , ἐπειδὴ καρπὸς καὶ τέκνα τῶν παρθένων καὶ τῶν ἐγκρατῶν ὁ ἁγιασμὸς καὶ ἡ τῶν παθῶν νέκρωσις , ὧν χαρακτὴρ καὶ προτροπὴ τυγχάνει τὰ θυσιαστήρια 0 .
ὅρα δὲ καὶ τοῦτο , ὅτι τῶν δυνάμεων λέγει Κύριον τὸν κατ οὐρανόν , μᾶλλον δὲ τὸν πανταχοῦ ἑαυτοῦ βασιλέα καὶ Θεὸν προσηγόρευσε , δηλῶν ὅτι τὸ κοινὸν ἀγαθὸν ἔξεστιν ἔχειν ἴδιον ·
ὅθεν καὶ οἰκεῖν ἐν ἡμῖν ἀνέχεται ὁ μηδαμῶς χωρούμενος .
μακάριοι οἱ κατοικοῦντες ἐν τῷ οἴκῳ σου 0 ·
Οἶκος τοῦ Θεοῦ ὁ νόμος 0 ·
ἐκεῖ γὰρ ὡς ἐν ἰδίᾳ σκηνῇ κατοικεῖ , καὶ δι αὐτοῦ τοῖς ἐργαζομένοις τὰς ἐντολὰς ἐμφανίζεται .
ἐκεῖ τοίνυν οἱ κατοικοῦντες μακάριοι 0 ·
πρῶτον μέν , ὅτι συνοικοῦσι Θεῷ 0 ·
ἔπειτα , ὅτι τόπον οἰκοῦσιν ἐπιβουλὴν οὐ δεχόμενον , ἀλλὰ διάκρισιν ἀκριβῆ τῶν παρόντων , σαφῆ δὲ τῶν μελλόντων πρόγνωσιν καὶ θεωρίαν ἔχοντα 0 .
ὅθεν οἱ κατοικοῦντες αὐτόθι τὸν Θεὸν εἰς τοὺς αἰῶνας τῶν αἰώνων αἰνέσουσιν , ἀγγέλων ἤδη βίον τῶν διηνεκῶς τὸν δημιουργὸν αἰνούντων ἀναλαμβάνοντες , καὶ τὴν μέλλουσαν δοξολογίαν τῇ παρούσῃ συνάπτοντες .
διάψαλμα τὴν προφητείαν μεσολαβεῖ ·
ἐπειδὴ περὶ τῶν ἄγαν ἀεὶ καὶ διηνεκῶς ἐπὶ Θεὸν πεποιθότων διαλεγόμενος , ἰδοὺ τὸν λόγον μετέστησεν εἰς τοὺς εἰς τοῦτο μὲν γεγονότας , ἐξ ἀντιλήψεως δὲ Θεοῦ καὶ προκοπῆς πρὸς ἐκείνους ἀναβαίνοντας .
μακάριος ἀνὴρ οὗ ἐστιν ἀντίληψις αὐτῷ παρὰ σοί 0 .
καὶ μάλα 0 ·
κ ἂν γὰρ ᾖ πεπτωκώς , ἵσταται ·
κ ἂν ἁμαρτωλὸς ὑπάρχῃ .
καθαίρεται ·
κ ἂν ἀπογνωσθῇ , θάνατον ὅμως οὐκ ὄψεται .
ἀλλὰ τίς οὗτος ἄκουε ·
ἀναβάσεις ἐν τῇ καρδίᾳ αὐτοῦ διέθετο .
πῶς καὶ τίνα τρόπον 0 ;
Εἰς τὴν κοιλάδα τοῦ κλαυθμῶνος , εἰς τὸν τόπον ὃν ἔθετο 0 .
Οὐκ ἄρα προσωπολήπτης ὁ Θεός , οὐ δὲ τῶν μὲν ἀντιλαμβάνεται , τῶν δὲ οὐχί , ἀλλὰ πᾶσιν ἀντίληψιν παρέχει τοῖς ἑαυτοὺς προσφέρουσι 0 .
προσφέρουσι δὲ πῶς ;
Εἰς τὴν κοιλάδα τοῦ κλαυθμῶνος ·
τουτ έστιν , ἐν τῷ χωρίῳ τῆς μετανοίας .
ἐκεῖ γὰρ τόπον ὁ Θεὸς τοῖς ἀμαρτωλοῖς ἐπιστροφῆς καὶ σωτηρίας ἔθετο εἰπών ·
ἤγγικε γὰρ ἡ βασιλεία τῶν οὐρανῶν .
ὥστε ὁ ταύτην ὁδεύων τὴν ὁδόν , Ἀναβάσεις ἐν τῇ καρδίᾳ αὐτοῦ διέθετο , ἀπὸ γῆς εἰς οὐρανὸν ἀναβῆναι λογισάμενος , οὐ διὰ μιᾶς βαθμίδος , ἀλλὰ διὰ πολλῶν .
διόπερ Ἀναβάσεις εἶπεν , οὐκ ἀνάβασιν ·
πολλῶν γὰρ ἀρετῶν καὶ πολυτρόπων κατορθωμάτων χρῄζομεν , ὅπως ἀπαλλαγέντες τῶν κάτω , τῶν ἄνω λαβώμεθα .
καὶ τίνες αὗται 0 ;
μάνθανε .
καὶ γὰρ εὐλογίας δώσει ὁ νομοθετῶν ·
πορεύσονται ἐκ δυνάμεως εἰς δύναμιν ·
ὀφθήσεται ὁ Θεὸς τῶν θεῶν ἐν Σιών .